কলকাতা টিভি এক্সক্লুসিভ, যাদুঘরে উড়িয়ে দেওয়ার হুমকি!

ওয়েব ডেস্ক: এবার যাদুঘর (Indian Museum) উড়িয়ে দেওয়ার হুমকি! বোমা মেরে যাদুঘর উড়িয়ে দেওয়ার হুমকি! ইতিমধ্যেই এসেছে হুমকি ইমেল। কলকাতা টিভির হাতে সেই এক্সক্লুসিভ রিপোর্ট। যেখানে স্পষ্টত লেখা রয়েছে যাদুঘর বোমা মেরে উড়িয়ে দেওয়া হবে। যাদুঘর কর্তৃপক্ষের কাছে এল এই হুমকি ইমেল।

কলকাতা ইন্ডিয়ান মিউজিয়াম ধ্বংস করে দেওয়ার হুমকি এল।

কিন্তু যেই মেলটি পাঠানো হয়েছে তা খুবই ধোঁয়াসাময়। লুকাস কুনহা ডি মেটস বলে একটি আইডি থেকে এসেছে একটি মেল। যারা কলকাতা যাদুঘর উড়িয়ে দেওয়ার হুমকি দেওয়া হচ্ছে। সেই হুমকি মেইলে লেখা হয় ‘১৩৭৮’ বলে একটি দল যাদুঘর উড়িয়ে দিতে চায়। তবে এই মেলের কোন ভিত্তি নেই। তবে এখনই পুরোপুরি এই মেইলকে স্ক্যাম বলে ধরা যাচ্ছেনা।

উল্লেখ্য, ২০২৪ সালের জানুয়ারি মাসে কলকাতা যাদুঘর উড়িয়ে দেওয়ার হুমকি দেওয়া হয়। কিন্তু সেইবার সেই মেইল ভুয়ো ছিল বলে জানা যাচ্ছে।

আরও পড়ুন: মোথাবাড়ি যেতে চেয়ে কলকাতার হাইকোর্টে দ্বারস্থ শুভেন্দু অধিকারী

ইতিমধ্যেই ঘটনার তদন্তে নেমেছে পুলিশ। সেই মেইল আদৌ সঠিক কিনা নাকি শুধুই স্ক্যাম মেইল, তার তদন্ত করে দেখা হচ্ছে।

আর এবার এই ঘটনায় কলকাতা পুলিশে এফআইআর দায়ের করল যাদুঘর কর্তৃপক্ষ।